محمود الحسین ولی اللہ

محمد محمودالحسین ولی اللہ ایک بنگلہ دیشی مفتی، تاجر اور سیاست دان ہیں۔ وہ دربار شریف کیوڑابُنیا کے روحانی رہنما ہیں اور پیر صاحب برگُنا کے نام سے جانے جاتے ہیں۔  ولی اللہ 2026 کے بنگلہ دیشی عام انتخابات میں برگنا-1 حلقہ سے منتخب ہونے کے بعد 13 ویں جاتیہ سنسد کے رکن بھی ہیں۔ 

 ابتدائی زندگی 
پیرزادہ محمد محمودالحسین ولی اللہ 1 فروری 1983 کو جنوبی بنگلہ دیش کے ضلع برگُنا کے گاؤں کیوڑابُنیا کے حضور باڑی میں ایک سنی مسلمان بنگالی خاندان میں پیدا ہوئے۔ وہ پیر صاحب برگنا حضرت مولانا محمد عبد الرشید (1928-2018) کے دوسرے بیٹے اور اہم روحانی جانشین ہیں۔ ان کے والد مرحوم چرمونائی کے حضرت پیر مولانا سید محمد اسحاق صاحب (رح) کے مجاز خلیفہ اور اسلامی آندولن بنگلہ دیش کے سابق نائب امیر تھے۔  ولی اللہ نے اپنی تعلیم کیوڑابنیا میں اپنے والد کے قائم کردہ اسلامی ادارے جامعہ اسحاقیہ راشدیہ سے مکمل کی۔

 سیاسی کیریئر 
ولی اللہ نے اسلامی آندولن بنگلہ دیش کی ضلع برگنا کمیٹی میں شمولیت اختیار کی، کنوینر، ممبر سکریٹری وغیرہ سے لے کر بالآخر برانچ کے صدر اور جنرل سکریٹری بننے تک مختلف کرداروں میں خدمات انجام دیں۔ وہ قومی علماء مشایخ ائمّہ پرشد کے مرکزی رکن بھی ہیں۔ ولی اللہ اسلامی آندولن بنگلہ دیش کی ضلع برگنا شاخ کے چیف ایڈوائزر کے طور پر خدمات انجام دے رہے ہیں اور سیاسی جماعت کی مرکزی مجلس شوری کے رکن ہیں۔ 

ولی اللہ نے 2018 کے بنگلہ دیشی عام انتخابات میں حصہ لیا لیکن ناکام رہے۔ وہ پہلی بار 2026 کے بنگلہ دیشی عام انتخابات میں برگنا-1 سے اسلامی آندولن کے امیدوار کے طور پر کامیابی کے ساتھ منتخب ہوئے۔ انھوں نے بنگلہ دیش نیشنلسٹ پارٹی کو شکست دے کر 140,291 ووٹ حاصل کیے۔

 روحانی سلسلہ 
 مفتی محمد محمود الحسین ولی اللہ (پیر صاحب برگنا)
 مولانا محمد عبد الرشید (پیر صاحب برگنا)
 مولانا سید محمد اسحاق (پیر صاحب چرمونائی)
 شیخ القراء قاری محمد ابراہیم اجانوی
 امام ربانی حضرت رشید احمد گنگوہی

 حوالہ جات 

زمرہ:دیوبندی شخصیات
زمرہ:بنگلہ دیشی علماء
زمرہ:بنگلہ دیشی سنی علماء اسلام
زمرہ:ضلع برگونا کے سیاستدان
زمرہ:1983ء کی پیدائشیں
زمرہ:بقید حیات شخصیات
زمرہ:تاریخ پیدائش ویکی ڈیٹا پر موجود نہیں